ישראל באירוויזיון 2018

ישראל השתתפה באירוויזיון 2018 עם השיר "Toy" שבוצע על ידי נטע ברזילי. השיר זכה במקום הראשון עם 529 נקודות ובעקבות זאת, אירוויזיון 2019 התקיים בישראל ב-18 במאי 2019.

לפני האירוויזיון

בחירת המבצע

המבצע נבחר על ידי תוכנית מציאות, הכוכב הבא לאירוויזיון 2018 ששודרה תחילה במסגרת שידורי קשת בערוץ 2, ולאחר פיצולו בקשת 12, הזוכה בה ייצג את ישראל באירוויזיון 2018.

התוכנית הונחתה על ידי אסי עזר ורותם סלע ופאנל השופטים שלה כלל את: אסף אמדורסקי, קרן פלס, הראל סקעת (נציג ישראל באירוויזיון 2010) וסטטיק ובן-אל תבורי.

מבנה התחרות
התחרות כללה שלושים-ושניים משדרים, שהחלו ב-29 באוקטובר 2017 והסתיימו ב-13 בפברואר 2018.

מתוך 120 המתמודדים שנבחרו, 99 הופיעו בשלב האודישנים בטלוויזיה, שם נדרשו המבצעים להשיג 70% מהקולות במהלך הופעתם כדי לעבור לשלב הבא.

כל חבר בפאנל השופטים יכול להעלות את הציון של המבצע ב-10%.

בעקבות שינוי כללי התחרות, המנחים יכולים גם להציל מהדחה את המבצעים שלא הצליחו להגיע ל-70% מהקולות במהלך שלב האודישנים, כך שגם המבצעים שנבחרו על ידי המנחים היו יכולים לעבור לשלב הבא, ללא תלות בציוניהם במהלך האודישנים.

בסופו של דבר, בשל ניפוי המועמדים, 70 מתמודדים עלו לשלב הבא במקום 71 במצב המקורי, לאחר פרישתה של הזמרת ליאת בנאי.

בשלב הניפוי נדרשו 70 המתמודדים האחרים להופיע מול חבר השופטים. חבר השופטים בחר 20 מתמודדים אשר עברו לשלב הבא של התחרות - דו-קרב.

20 המבצעים צומצמו ל-12 בשלבי הדו-קרב הראשון והשני, ואז ל-10 בשלבי הדו-קרב השלישי והרביעי.

שלב האודישנים
שלב האודישנים שודר מה-29 באוקטובר 2017 ועד ה-25 בדצמבר 2017. 59 מתוך 99 המתמודדים עברו לשלב הבא לאחר שקיבלו לפחות 70% מהקולות, כאשר 11 המתמודדים שלא קיבל מספיק קולות כדי לעבור לשלב הבא ניצלו על ידי המנחים.

בין המתמודדים היו חן אהרוני, שהשתתף בעבר בעונה החמישית של כוכב נולד ובקדם-אירוויזיון 2011 שם הגיע למקום הרביעי עם השיר "אור", רינת בר, שהשתתפה בעבר בקדם-אירוויזיון 2005 והגיעה למקום השביעי עם השיר "כמו חלום", אלון שר, זמר הלהקה "דה צ'ויס" שלקח חלק בתחרות אירוויזיון 2017 כזמר ליווי של אימרי זיו ואף השתתף בעונה הראשונה של The Voice ישראל, נועה בל, הבת המאומצת של קרן פלס, קשת בן זאב, אחיינו של יזהר כהן שזכה יחד עם להקת אלפא ביתא בתחרות אירוויזיון 1978 עם השיר "אבניבי" וסיים במקום החמישי בתחרות אירוויזיון 1985 עם השיר "עולה עולה", סתיו וקנין, חברת להקת הבנות לוליפופ, שהורכבה משלוש זוכות העונה השנייה של "פרויקט הלהקה" ששודרה בערוץ הילדים, יוסף גדג', קרוב משפחה של נדב גדג' שייצג את ישראל בתחרות אירוויזיון 2015, שם הגיע למקום התשיעי עם השיר "Golden Boy", אלמוג קפח, שנטל חלק בתחרות אירוויזיון 2016 ו-2017 כזמר ליווי של חובי סטאר ואימרי זיו והשתתף גם בעונה הקודמת של התחרות כחבר בלהקת ביטבוקס אלמנט, שם הגיע למקום הרביעי, מישל אשר השתתפה בעבר כאירינה רוזנפלד בשנת 2006 בבחירת השיר של אוקראינה לאירוויזיון 2006 שם היא הגיעה למקום השני עם השיר "You Give Me Your Love".

וליאת בנאי, שהודיעה מאוחר יותר שהיא פרשה מהתחרות.

שלב ניפוי המועמדים 
שלב ניפוי המועמדים שודרה בשני חלקים ב-28 וב-31 בדצמבר 2017. שאר 70 המתמודדים הופיעו מול חבר השופטים. לאחר ההופעות, חבר השופטים בחר 20 מתמודדים שעברו לשלב הדו-קרב.

שלב הדו-קרב

דו-קרב 1 
הדו-קרב הראשון שודר מה-4 בינואר 2018 ועד ה-8 בינואר 2018. 20 המתמודדים השתתפו ב-10 קרבות. מכל דו-קרב, המתמודד עם הציון הגבוה יותר עבר לשלב הבא, בעוד ש-2 מתמודדים ניצלו על ידי חבר השופטים בסוף הדו-קרב הראשון.

בפעם הראשונה בהיסטוריה של התחרות, השופטת-אורחת גם הצביעה בדו-קרב: נינט טייב. לכן, כל שופט היה יכול להעלות את ציון המתמודד ב-8% במקום ב-10% במקור.

דו-קרב 2 
הדו-קרב השני שודר מה-14 בינואר 2018 ועד ה-21 בינואר 2018 והורכב משני סבבים: בסיבוב הראשון בכל משדר 6 מתמודדים הוצמדו לשלושה זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בסיבוב השני בכל משדר שלושת המתמודדים שהודחו מהסבב הראשון נאלצו לבצע שיר נוסף והמתמודד עם הציון הנמוך ביותר הודח.

במשדר הראשון, בעקבות פרישתה של רינת בר מהתחרות, שני המתחרים הנותרים - שי וגלעד וריקי בן ארי, עברו באופן אוטומטי לשלב הבא ללא הופעה של ריקי בן ארי.

במשדר השני, השופט אסף אמדורסקי לא היה נוכח מסיבות אישיות. ולצורך השלמת פאנל השופטים, הוזמן נדב גדג', הזוכה בעונה השנייה של הכוכב הבא לאירוויזיון ונציג ישראל באירוויזיון 2015, להצביע.

דו-קרב 3 
הדו-קרב השלישי שודר ב-22 בינואר 2018 והורכב משני סבבים. בסבב הראשון התמודדו 10 המשתתפים בארבעה קרבות: בדו-קרב הראשון הוקמו שני דואטים מארבעה מתחרים. בדו-קרב השני שני המתמודדים ביצעו שירים של האמנים האוהבים עליהם. בדו-קרב השלישי המתמודדים שרו בלדות ובדו-קרב הרביעי שני המתמודדים הופיעו מול קרוביהם. מכל דו-קרב המתמודד או המתמודדים עם הציון הגבוה עברו לשלב הבא של התחרות. בסוף הסיבוב הראשון ניצלו שלושה מתמודדים על ידי השופטים, ושני המתמודדים הנותרים נאלצו לבצע שיר נוסף בסיבוב השני. בסופו של דבר המתחרה עם הציון הנמוך ביותר הודח.

שלב כיסא ההדחה 
שלב כיסא ההדחה שודר בשני חלקים ב-28 וב-29 בינואר 2018. כל המתמודדים הופיעו מאחורי המסך מלבד המתמודדת הראשונה, אדוה עומר, שהופיעה מול השופטים והקהל. בסופו של דבר המתמודד עם הציון הנמוך ביותר הודח.

שלב רבע הגמר 
רבע הגמר שודר בשני חלקים ב-6 וב-7 בפברואר 2018 והורכב משני סבבים: בסיבוב הראשון שמונת המתמודדים הוצמדו לארבעה דו-קרבים. מכל דו-קרב, המבצע עם הציון הגבוה עבר לשלב הבא של התחרות. בסיבוב השני ארבעת המתמודדים הנותרים הוצמדו לשני דו-קרבים והיה עליהם לבצע שיר נוסף. שני המתמודדים עם הציונים הנמוכים מכל דו-קרב הודחו.

בסוף הסיבוב הראשון בחרו השופטים שני מתחרים מארבעת המועמדים הראשונים - נטע ברזילי וריקי בן ארי - שהוצמדו לדו-קרב שקבע מי יקבל כרטיס ישירות לגמר התחרות - בחלק הראשון של חצי הגמר.

בנוסף הופיע אימרי זיו עם השיר "I Feel Alive", שייצג את ישראל באירוויזיון 2017 וזכה בעונה הקודמת של "הכוכב הבא לאירוויזיון 2017".

שלב חצי הגמר 
חצי הגמר שודר בשני חלקים ב-8 וב-11 בפברואר 2018.

בחלק הראשון ב-8 בפברואר, שני המתמודדים שנבחרו על ידי השופטים ברבע הגמר - נטע ברזילי וריקי בן ארי - זכו לדו-קרב שקבע את המועמד הראשון בגמר. בנוסף להופעותיהם, ביצעה ברזילי ובן ארי את "נעים עכשיו" יחד עם עילי בוטנר וילדי החוץ לפני הדו-קרב.

החלק השני של חצי הגמר שודר ב-11 בפברואר וכלל שני סבבים: בסיבוב הראשון כל חמשת המתחרים הנותרים הופיעו מאחורי המסך מלבד המתחרה הראשון חן אהרוני שהופיע מול השופטים והקהל. בסוף הסיבוב הראשון המתחרה עם הציון הגבוה ביותר העפיל לגמר.

בסיבוב השני ארבעת המתמודדים הנותרים זווגו לשני דו-קרבים והיה עליהם לבצע שיר נוסף. שני המתמודדים עם הציונים הגבוהים יותר מכל דו-קרב העפילו לגמר.

שלב הגמר 
הגמר התקיים ב-13 בפברואר 2018 והורכב משני סבבים.

סיבוב ראשון 
בסיבוב הראשון ארבעת המועמדים הסופיים זווגו לזוגות. מכל דו-קרב המתמודד עם הציון הגבוה עבר לסיבוב השני. לאחר ההופעה האחרונה, כל חבר השופטים, למעט הראל סקעת, הצביע למתמודד אחד משני הנותרים. המתמודד עם רוב הקולות עבר לסיבוב השני.

בנוסף למופעים, ארבעת המועמדים הסופיים ביצעו את השיר הזוכה באירוויזיון 2012 "Euphoria" שבוצע במקור על ידי Loreen ו-"Can't Hold Us" שבוצע במקור על ידי Macklemore, Ryan Lewis feat. Ray Dalton.

בחירת השופטים:
 אסף אמדורסקי - נטע ברזילי
 קרן פלס - נטע ברזילי
 הראל סקעת - לא הצביע
 סטטיק - נטע ברזילי
 בן-אל תבורי - חן אהרוני

הראל סקעת לא היה צריך להצביע משום שכבר הוחלט כי נטע ברזילי תינצל מהדחה.

סיבוב שני 
בסיבוב השני התמודדו שלושת המבצעים הנותרים מול השופטים והקהל. במהלך כל הופעה הקולות הועברו רק על ידי הצופים באמצעות אפליקציית mako הרשמי, ללא ציונים המופיעים על המסך. לאחר ההופעה האחרונה, כל שופט מסר את הצבעתו על ידי מתן 8, 10 ו-12 נקודות לשלושת המתמודדים הנותרים; 8 נקודות לאהוב עליהם פחות ו-12 נקודות לאהוב עליהם יותר. בנוסף, ארבע קבוצות שופטים התבקשו להצביע באותה שיטה. חברי ארבע קבוצות השופטים היו:
 קבוצה 1: שופטי כוכב נולד - גל אוחובסקי, מרגלית צנעני, צדי צרפתי.
 קבוצה 2: הזוכים של הכוכב הבא לאירוויזיון שייצגו את ישראל באירוויזיון בשלוש השנים האחרונות - נדב גדג', חובי סטאר, אימרי זיו.
 קבוצה 3: שופטי אייל גולן קורא לך - עדי ליאון, ירון אילן, יוסי גיספן.
 קבוצה 4: דנה גרוצקי וכותבים ומלחינים של שירי אירוויזיון ישראלים - דורון מדלי, קובי אושרת, צביקה פיק.

בנוסף למופעים בסיבוב השני כללו הופעות אורח של "נמסטה" על ידי השופטים סטטיק ובן-אל תבורי ו"אולי נדבר" על ידי נציג ישראל באירוויזיון 2015 נדב גדג'.

בחירת השיר
בחודש פברואר 2018, לאחר זכייתה של נטע ברזילי בתחרות "הכוכב הבא לאירוויזיון", נכתב לה השיר "Toy", שאיתו ייצגה את ישראל באירוויזיון 2018. בשבועות שלאחר זכיית ברזילי נשלחו למעלה מ-130 שירים לוועדה. מתוכם נבחרו 5 שהגיעו לידיה של נטע, בהם שיר שכתבה מארינה מקסימיליאן ושיר שכתבה נטע בעצמה "Bassa Sababa". לצורך בחירת השיר התכנסה ועדה, בה השתתפו נציגי כאן תאגיד השידור הישראלי יחד עם נציגי חברת טדי הפקות, בראשות טמירה ירדני, שהאזינה לחמשת השירים שעלו לשלב האחרון, ולבסוף נבחר השיר "Toy" שכתבו והלחינו דורון מדלי וסתיו בגר.

עם פרסום השיר "Toy" באופן רשמי הפך למדורג במקום הראשון בגמר על פי רוב טבלאות ההימורים ברחבי העולם, ומחזיק במספר שיא של צפיות ביוטיוב ביחס לשאר השירים המתמודדים בתחרות (שיא שנשבר רק ב-2020 עם השיר Uno של רוסיה).

באירוויזיון

רקע
אירוויזיון 2018 הוא הראשון ששודר בישראל על ידי התאגיד "כאן", לאחר סגירתה של רשות השידור כשנה קודם לכן.
בעוד שהאירוויזיון הקודם היווה את השלב החותם בשידורי הערוץ הראשון, שידורי הגמר של האירוויזיון היוו את סיום תקופת ההרצה של תאגיד השידור הישראלי וערוץ כאן 11. שידור גמר התחרות זכה לפופולריות רבה בישראל וקיבל חשיפה לכ-2 מיליון צופים בשיא בערוץ כאן 11 וערוצים הדיגיטליים של תאגיד השידור הישראלי, שלא נראתה מאז אירוויזיון 1999.

לראשונה מאז אירוויזיון 1993 (אז שידר דניאל פאר), חצאי הגמר והגמר לוו בפרשנות שידור טלוויזיונית מאולפן תאגיד השידור במודיעין, בדומה לאופן המקובל בשידורי האירוויזיון במדינות אחרות. בחצי הגמר הראשון הפרשנים היו אסף ליברמן והסטנדאפיסטית שיר ראובן. בחצי הגמר השני הפרשנים היו גואל פינטו ואיתי הרמן. את הגמר ליוו ארז טל ועידית הרשקוביץ.

לוסי איוב, המגישה הערבייה-ישראלית נבחרה לראשונה על ידי תאגיד השידור הישראלי למסור את תוצאות הניקוד הישראלי לשירי אירוויזיון 2018 (ובכך החליפה את עופר נחשון, שעשה זאת, עבור רשות השידור, מאז 2009). דבר שגרם להד תקשורתי עקב תגובתה של שרת התרבות מירי רגב במחאה על כך שאיוב החליטה לדבר בשידור הבינלאומי גם בערבית וגם לא אזכרה את ירושלים.

חצי הגמר
נטע ברזילי הופיעה בסדר ה-7 על הבמה, אחרי ליטא ולפני בלארוס. בחצי הגמר ישראל זכתה במקום ה-1 עם 283 נקודות, ועלתה עם 9 מדינות נוספות לגמר.

נקודות שהוענקו לישראל

נקודות שהוענקו על ידי ישראל

גמר
נטע ברזילי הופיעה בסדר ה-22 על הבמה (מקום שנחשב כאחד הטובים), אחרי הונגריה ולפני הולנד. ישראל ניצחה בתחרות והגיעה למקום ה-1 עם 529 נקודות.

נקודות שהוענקו לישראל

נקודות שהוענקו על ידי ישראל

קישורים חיצוניים

 
 
 
 
 חצי גמר: ישראל 2018, באתר esc history
 גמר: ישראל 2018, באתר esc history

הערות שוליים

ישראל באירוויזיון
2018 בישראל
2018 במוזיקה
מדינות באירוויזיון 2018
5